Heris şəhristanı
Heris şəhristanı (fars. شهرستان هریس‎) — İranın Şərqi Azərbaycan ostanının 21 şəhristanından biri və bu ostanda inzibati ərazi vahidi. Şəhristanın inzibati mərkəzi Heris şəhəridir. 2006-cı il əhalinin siyahıya alınmasına əsasən, şəhristanın əhalisi 67 626 nəfər və 15 916 ailədən ibarət idi. Əhalisi Azərbaycan türklərindən ibarətdir və Azərbaycan türkcəsində danışırlar. Yusif Vəzir Çəmənzəminlinin təxəllüsünü aldığı Çəmənzəmin kəndi məhz Heris şəhristanında, şəhristanın Xacə bəxşinin Məvazixan-i Şimali dehistanında yerləşir.